צ'ארלס לבנר, ד"ר לפילוסופיה

*פסיכולוג*

דרך פארק הנרי הדסון 3736

ברונקס, ניו-יורק 10463

-----

טלפון: 549-0243 (718)

28 באפריל, 2019

הרב לאונרד גוטמן

קרוליין גוטמן

443 ווסט, רח' 259

ריברדייל, ניו יורק 10471

הרב גוטמן וגב' גוטמן היקרים,

תודה על שהפניתם את בנכם, איתן גוטמן (ת.ל: 31/08/2005), להערכה. נפגשתי עם איתן במספר תאריכים בין ה-17 לפברואר ל-15 באפריל, 2019, על מנת לבצע את המבחנים שמפורטים להלן. איתן החסיר מספר מפגשים, בעיקר בגלל תחושות החרדה שלו. המטרה העיקרית של ההערכה היתה לברר את הבעיות שהפריעו ליכולתו של איתן להרוויח מהניסיונות לחנך אותו במסגרת בית ספרית רגילה. מספר שיבוצים בבתי ספר נכשלו. בימים אלה, איתן נמצא בחינוך ביתי. נראה כי שילוב של נושאים רגשיים/פסיכודינמיים ונקודות חולשה בלמידה שאינן קשורות לרגש, השפיעו על תפקודו של איתן, הן בתוך בית הספר והן מחוץ לו. הועלו שאלות בקשר ליכולתו של איתן להתמקד, בקשר לכישוריו החברתיים ועל יכולתו לשלוט בדחפיו. הוא התחצף מאוד לשניכם, ובמיוחד לאמו, בלי סיבה שנראית לעין או מוצדקת. נצפו התנהגויות מדאיגות, כמו חרדה חמורה, פחד /הימנעות מבית הספר, דיכאון, התקפי כעס פתאומיים והתנהגויות אחרות שבאות לידי ביטוי לעיתים קרובות בהיעדר טריגרים הניתנים לזיהוי. זאת למרות, שאיתן מטופל כעת בסרטרלין (sertraline) 150 מ"ג, ריספרידון (risperidone) 1.5 מ"ג, ויואנס (vyvance) 60 מ"ג ואדיבן (adivan) לפי הצורך.

כפי שאתם יודעים, איתן היה בפסיכותרפיה אצלי מאז סוף אוקטובר, 2018. לכן, לא היתה שום בעיה בנוגע ליצירת קרבה. נראה שאיתן עשה מאמצים טובים כשהשתתף בפגישות ההערכה. עם זאת, מספר מפגשים נפסקו מוקדם בשל רגשות החרדה שלו.

למטה תמצאו רשימה של המידע/המדדים בהם השתמשתי, לאחריה תיאור של כלי/תוצאות הבדיקה. לבסוף, אציג את ההתרשמויות וההמלצות שלי.

**פרוצדורות הערכה**

ראיון קליני

סולם הערכת הפרעת קשב וריכוז- מהדורה 3 (ADDES-IV)- גרסת בית

מערכת הערכת התנהגות עבור ילדים- מהדורה 3 (BASC-3) סולם דירוג הורים (PRS)

מערכת הערכת התנהגות עבור ילדים- מהדורה 3 (BASC-3) סולם דירוג מורה (TRS)

מבחן ביצועים רציפים חזותי ושמיעתי משולב (IVA-CPT)- (14/04/2019)

מבחן וקסלר להערכת אינטליגנציה עבור ילדים-מהדורה חמישית (V-WISC)-(17/02/2019)

מבחן וקסלר להישגים אינדיבידואלים מהדורה 3 (WIAT-III)- (17/03/2019)

מבחן התפסת נושא (TAT)- (14/04/2019)

רשימת מלאי קלינית למתבגרים- מילון (MACI)- (28/04/2019)

**על WISC-V:**

מבחן ה WISC-V משמש למדידת החשיבה הכללית ומיומנויות החשיבה של ילדים בגילאי 6 עד 16. הערכה זאת מספקת ציון מורכב אשר מציג את יכולתו האינטלקטואלית הכוללת של איתן (FSIQ), וכן ציוני תחומים ראשיים אשר מודדים את התחומים הבאים של התפקוד הקוגניטיבי: הבנה מילולית, עיבוד חזותי-מרחבי, חשיבה פלואידית, זיכרון עבודה ומהירות עיבוד.

ציוני ה WISC-V מראים עד כמה ביצועיו של איתן טובים בהשוואה לקבוצת בני נוער בגילו מארה"ב. ציון תחום ראשי יכול לנוע בטווח שבין 45 ל-155, בעוד שציון ה IQ הכולל (FSIQ) נע בטווח בין 40 ל-160. עבור שניהם, ציונים הנעים בין 90 ל-109 נחשבים בדרך כלל לממוצע. זה מקובל עבור נבחנים להציג את החוזקות והחולשות על פני ציוני התחומים.

ציוני ה WISC-V עשויים להיות מושפעים ממוטיבציה, מקשב, מתחומי עניין ומהזדמנויות ללמידה. מסיבות אלה, ייתכן וחלק מהציונים עשויים להיות מעט גבוהים יותר או נמוכים יותר, אם איתן היה נבדק שוב בזמן אחר. לכן, חשוב להסתכל על ציונים אלה כתמונת מצב של רמת התפקוד האינטלקטואלית הנוכחית של איתן. כאשר ציונים אלה משמשים כחלק מהערכה מקיפה, הם תורמים להבנת החוזקות הנוכחיות שלו ואת כל הצרכים שניתן לטפל בהם.

**ציוני WISC-V**

|  |  |  |  |  |  |  |
| --- | --- | --- | --- | --- | --- | --- |
| **סיכום ציונים מורכבים** | | | | | | |
| **תחום** |  | **סכום ציוני Scaled** | **ציון מורכב** | **דירוג אחוזונים** | **רווח בר סמך של 95%** | **תיאור איכותני** |
| הבנה מילולית | VCI | 30 | 127 | 96 | 117-132 | מאוד גבוה |
| חזותי מרחבי | VSI | 30 | 129 | 97 | 119-134 | מאוד גבוה |
| חשיבה פלואידית | FRI | 22 | 106 | 66 | 98-113 | ממוצע |
| זיכרון עבודה | WMI | 19 | 97 | 42 | 90-105 | ממוצע |
| מהירות עיבוד | PSI | 17 | 92 | 30 | 84-102 | ממוצע |
| ציון IQ הכולל | FSIQ | 85 | 116 | 86 | 110-121 | ממוצע גבוה |

|  |  |  |  |  |  |  |  |
| --- | --- | --- | --- | --- | --- | --- | --- |
| **סיכום ציוני תתי המבחנים** | | | | | | | |
| **תחום** | **שם תת המבחן** |  | **סכום ציון הגלם** | **ציון Scaled** | **דירוג אחוזונים** | **שווה ערך לגיל** | **SEM** |
| הבנה מילולית | **צד שווה** | SI | 41 | 17 | 99 | >16:10 | 0.99 |
| **אוצר מילים** | VC | 39 | 13 | 84 | 16:10 | 1.12 |
| חזותי מרחבי | **קוביות** | BD | 51 | 17 | 99 | >16:10 | 1.27 |
| פאזל חזותי | VP | 22 | 13 | 84 | >16:10 | 0.99 |
| חשיבה פלואידית | **מטריצות** | MR | 21 | 10 | 50 | 14:10 | 1.20 |
| **משקולות** | FW | 26 | 12 | 75 | 16:2 | 0.67 |
| זיכרון עבודה | **זכירת ספרות** | DS | 27 | 10 | 50 | 12:6 | 0.85 |
| זכירת תמונות | PS | 29 | 9 | 37 | 10:10 | 1.16 |
| מהירות עיבוד | **קידוד** | CD | 40 | 6 | 9 | 10:2 | 1.27 |
| איתור סימנים | SS | 34 | 11 | 63 | 15:6 | 1.72 |

תתי המבחנים אשר שימשו להפקת FSIQ מובלטים.

**סיכום תוצאות WISC-V**

ציון ה FSIQ של איתן, שהוא מדד ליכולת האינטלקטואלית הכוללת, היה בטווח הממוצע גבוה בהשוואה למתבגרים אחרים בגיל 13 שנים ו-5 חודשים (FSIQ=116). באופן כללי, הביצוע שלו במטלות אלה היה טוב יותר מאשר כ-86 מתוך 100 הנבחנים מקבוצת בני גילו.

תחום הבנה המילולית (VCI) מדד את יכולתו של איתן להשתמש בידע מילולי, לבטא מושגים בעלי משמעות, וחשיבה עם מידע המבוסס על שפה. הציון הכולל שלו ב VCI נמצא בטווח המאוד גבוה (VCI=127). כלומר, ביצועו היה טוב יותר מאשר כ-96 מתוך 100 נבחנים מקבוצת בני גילו. במהלך הערכה זו, המיומנויות המילוליות התגלו כאחד מהתחומים החזקים ביותר של ביצועיו.

בתחום החזותי מרחבי (VSI), אשר בוחן את היכולת להעריך פרטים חזותיים ולהבין יחסי חלק-שלם, ציונו הכולל של איתן היה בטווח המאוד גבוה (VSI=129). המטלות בתחום זה כרוכות בבניית דגמים ופאזלים תחת הגבלת זמן. ביצועיו היו טובים יותר מאשר כ-97 מתוך 100 נבחנים בני גילו. ביצועו של איתן בתחום זה היה חזק יחסית בהשוואה לרמת היכולת הכללית שלו.

תחום החשיבה הפלואידית (FRI) בחן את מיומנויות החשיבה הלוגית של איתן ויכולתו להשתמש בחשיבה כדי ליישם כללים. ציונו הכולל ב FRI נמצא בטווח הממוצע (FRI=106). המשמעות היא שהוא ביצע טוב יותר מאשר כ-66 מתוך 100 נבחנים מקבוצת בני גילו.

תחום זיכרון העבודה (WMI) בחן את הקשב, הריכוז והשליטה המנטאלית של איתן. ציונו הכולל ב WMI נמצא בטווח הממוצע (WMI=97). המשמעות היא שהוא ביצע טוב יותר מאשר כ-42 מתוך 100 נבחנים מקבוצת בני גילו. מיומנויות זיכרון העבודה היו אחד מהתחומים החלשים של ביצועיו במהלך ההערכה זו.

בתחום מהירות העיבוד (PSI), אשר מודד את היכולת לסריקה מהירה ונכונה של מידע חזותי, ציונו הכולל של איתן היה בטווח הממוצע (PSI=92). ביצועו היה טוב יותר מאשר כ-30 מתוך 100 נבחנים בני גילו. במהלך ההערכה, ביצועי מהירות העיבוד של איתן היו חלשים יחסית בהשוואה לרמת יכולתו הכללית.

**פרשנות תוצאות WISC-V**

**FSIQ**

ציון ה IQ הכולל (FSIQ) נגזר משבעה תתי מבחנים ומסכם את היכולת על פני מגוון רחב של תפקודים קוגניטיביים. ציון זה נחשב בדרך כלל למדד המייצג ביותר של התפקוד האינטלקטואלי הכללי. תתי המבחנים נלקחים מחמישה תחומים של היכולת הקוגניטיבית: הבנה מילולית, חזותי מרחבי, חשיבה פלואידית, זיכרון עבודה ומהירות עיבוד. ציון ה IQ הכולל של איתן נמצא בטווח הממוצע גבוה בהשוואה לילדים אחרי בני גילו (FSIQ=116, דירוג אחוזונים=86, מרווח ביטחון=110-121). בעוד ש FSIQ מספק ייצוג רחב של היכולת הקוגניטיבית, תיאור הביצוע הספציפי לתחום של איתן מאפשר הבנה מעמיקה יותר של תפקודו בתחומים שונים. חלק מהילדים מראים ביצועים ברמה דומה בכל התחומים הללו, אך הרבה אחרים מציגים תחומים של חוזקות וחולשות קוגניטיביות.

**הבנה מילולית**

תחום ההבנה המילולית (VCI) מדד את יכולתו של איתן לגשת וליישם אוצר מילים שרכש. באופן ספציפי, ציון זה משקף את יכולתו להביע מושגים בעלי משמעות, לחשוב על מידע מילולי ולבטא את עצמו באמצעות מילים. ביצועיו של איתן ב VCI היו מגוונים, אך בסך הכול הם היו חזקים לגילו ונמצאו כחוזקה יחסית של איתן (VCI=127, דירוג אחוזונים=96, טווח הגבוה מאוד, מרווח ביטחון=117-132). ציונים גבוהים בתחום זה מצביעים על מערכת חשיבה מילולית מפותחת היטב עם רכישה טובה של אוצר מילים, שליפת מידע יעילה, יכולת טובה לנמק ולפתור בעיות מילוליות, ותקשורת יעילה של ידע. בנוסף, ביצועיו במטלות ההבנה המילולית היו חזקים במיוחד בהשוואה לביצועיו במטלות המערבות שימוש בלוגיקה לפתרון בעיות. דפוס ביצועיו מרמז על חוזק היכולות הקריסטליות ביחס ליכולות החשיבה הפלואידית. (ההגדרה של שתי קטגוריות אלה נמצאת בהמשך, בסעיף החשיבה הפלואידית). יתרה מזאת, ביצועיו במטלות ההבנה המילולית היו חזקים יותר מביצועיו במטלות שדרשו ממנו לתפעל מידע מנטאלית ולעבוד בזריזות וביעילות.

ביחס לתתי מבחנים בודדים בתוך VCI, צד שווה (SI) הצריך מאיתן לתאר דמיון בין שתי מילים שמייצגות אובייקט או מושג משותף, ובאוצר מילים (VC) נדרש ממנו לשיים אובייקטים שתוארו ו/או להגדיר מילים שהוקראו בקול. הוא הראה ביצועים לא אחידים בין שני תתי המבחנים הללו. לפער בין ציוניו של איתן בשני תתי המבחנים, צד שווה ואוצר מילים, ישנה משמעות מבחינה קלינית. תתי מבחנים אלה נבדלים ביכולות הספציפיות המעורבות בהם. תיאור הדמיון בין שתי מילים היה אחד מתחומי הביצועים החזקים ביותר של איתן, עם ציון יוצא דופן לגילו. למרות שביצועו בתחום אוצר המילים היה חלש יותר, הוא עדיין היה מתקדם לגילו. דפוס זה של ביצועים מצביע על כך שהיכולות הנוכחיות של החשיבה המופשטת שלו חזקות בהשוואה ליכולתו ללמוד מילים חדשות ולתאר אותן בקול רם. דפוס זה של ביצועים מצביע על כך שהחשיבה המופשטת והגמישות הקוגניטיבית הן נקודת חוזק יחסית בהשוואה לידע של מילים ואוצר מילים.

**חזותי מרחבי**

התחום החזותי מרחבי (VSI) בחן את היכולת של איתן להעריך פרטים חזותיים ולהבין יחסים חזותיים-מרחביים על מנת לבנות דגמים גיאומטריים ממודל. מיומנות זו מצריכה חשיבה חזותית מרחבית, אינטגרציה וסינתזה של יחסי חלק-שלם, תשומת לב לפרטים חזותיים ואינטגרציה חזותית-מוטורית. במהלך הערכה זו, העיבוד החזותי מרחבי היה אחד מנקודות החוזק של איתן, עם ביצועים שהיו מאוד מתקדמים לגילו (VSI=129, דירוג אחוזונים=97, טווח הגבוה מאוד, מרווח ביטחון=119-134). ציונים גבוהים בתחום זה מצביעים על יכולת מפותחת היטב ליישום חשיבה מרחבית ולניתוח פרטים חזותיים. איתן הרכיב במהירות ובדייקנות דגמים גיאומטריים לפי מודל. זה משקף את יכולתו להבין וליישם תפיסה חזותית ומידע חזותי מרחבי. ביצועו בתחום זה היה חזק במיוחד בהשוואה לביצועיו במטלות החשיבה הפלואידית. בגלל שהיכולות הנוכחיות שלו בתחום החזותי מרחבי נראות חזקות יותר מאשר כישורי החשיבה הפלואידית שלו, הוא עשוי לעבוד בקלות רבה עם מידע חזותי בלבד, אך יהיה לו קושי רב יותר ביישום חשיבה מורכבת לגירויים חזותיים. הביצוע החזותי מרחבי שלו היה גם חזק במיוחד בהשוואה לביצועיו במטלות זיכרון העבודה ובמבחני מהירות העיבוד.

התחום החזותי מרחבי נגזר משני תתי מבחנים. במהלך תת מבחן הקוביות (BD), איתן ראה מודל ו/או תמונה והשתמש בקוביות בעלות שני צבעים על מנת ליצור מחדש את הדגם. בתת מבחן פאזל חזותי (VP) נדרש ממנו לצפות בפאזל שלם ולבחור שלוש אפשרויות תגובה שיחד ישחזרו את הפאזל. איתן הראה ביצועים לא עקביים במטלות אלה. לפער בין ציוני של איתן בתתי המבחנים, קוביות ופאזל חזותי, ישנה משמעות מבחינה קלינית. תתי המבחנים האלה נבדלים ביכולות הספציפיות המעורבות בהם, והתחשבות בהבדל בין שני הציונים מבהירה את הפרשנות של התחום החזותי מרחבי. חיבור קוביות צבעוניות יחד כדי להתאים לתמונות בתת מבחן קוביות, היה נקודת חוזק של איתן. עם זאת, אם כי בתוך טווח הממוצע גבוה, הוא הראה קושי רב בתת מבחן הפאזל החזותי, שבו הוא הרכיב מנטאלית חתיכות פאזל. דפוס זה של ציונים מצביע על כך שלמידה פרוצדוראלית, פתרון בעיות של ניסוי וטעייה, פידבק חזותי קונקרטי, ו/או אינטגרציה חזותית-מוטורית מסייעים לביצועים במטלות המערבות את מיומנויות התפיסה החזותית והחשיבה המרחבית. ביצועיו במטלות חזותיות מרחביות עשויים להיות חזקים יותר כאשר הוא יכול להשתמש בידיו כדי לפתור פאזלים מאשר לבצע מניפולציה על אובייקטים במוחו. בנוסף לציון בפאזל החזותי, חושב ציון ללא בונוס על זמן (BDn). ציון ללא בונוס על זמן מבוסס על הביצוע של הילד בפאזל החזותי מבלי לכלול נקודות בונוס על השלמה מהירה של פריטים. הציון המפחית את הדגש על מהירות עשוי להיות אפקטיבי כאשר מגבלות הילד, אסטרטגיות פתרון בעיות או מאפייני אישיות משוערים כמשפיעים על הביצועים במטלות מתוזמנות, שכן ציון זה אינו מעניק נקודות נוספות על עבודה מהירה. ציון ה BDn של איתן לא שונה באופן מובהק מהציון שלו בפאזל החזותי, דבר המצביע על כך שגם הדיוק והמהירות תרמו במידה שווה לביצועו במטלה החזותית- מרחבית.

**חשיבה פלואידית**

תחום החשיבה הפלואידית (FRI) בחן את יכולתו של איתן לזהות את היחס הקונספטואלי הבסיסי בין אובייקטים חזותיים ולהשתמש בחשיבה כדי לזהות וליישם כללים. זיהוי ויישום של יחסים קונספטואליים בתחום החשיבה הפלואידית, מצריך חשיבה אינדוקטיבית וכמותית, אינטליגנציה חזותית רחבה, עיבוד סימולטני וחשיבה מופשטת. באופן כללי, ביצועיו של איתן בתחום החשיבה הפלואידית היו תואמים לגילו (FRI=106, דירוג אחוזונים=66, טווח הממוצע, מרווח ביטחון=98-113).

תחום החשיבה הפלואידית נגזר משני תתי מבחנים: מטריצות (MR) ומשקולת (FW). תת מבחן המטריצות הצריך מאיתן לראות מטריצה או סדרה שאינה שלמה ולבחור את אפשרות התגובה שהשלימה את המטריצה או הסדרה. בתת מבחן משקולות, הוא ראה מאזניים עם משקלים חסרים וזיהה את אפשרות התגובה שעשויה להשאיר את המאזניים מאוזנות. הוא ביצע באופן דומה את שני תתי המבחנים, דבר המצביע על כך שכישורי הארגון התפיסתי והחשיבה הכמותית שלו מפותחים באופן דומה בשלב זה.

הביצועיים הנוכחיים של איתן העידו על קושי במטלות החשיבה הפלואידית ביחס לביצועיו במטלות המבוססות על שפה ובמטלות חזותיות מרחביות. דפוס זה של חוזקות וחולשות מצביע על כך שהוא עשוי עם ניסיונו הנוכחי להתקשות ביישום מיומנויות לוגיות, אך נראה שיש לו יכולת חזקה יחסית לבטא מושגים בעלי משמעות. היכולות המגובשות שלו הן נקודת חוזק בהשוואה ליכולות החשיבה הפלואידית שלו.

כפי שתואר על ידי Study.com, "אינטליגנציה פלואידית מוגדרת כיכולת לפתור בעיות חדשות, להשתמש בלוגיקה במצבים חדשים ולזהות דפוסים. שימוש במערכת המורכבת של רכבת תחתית בעיר חדשה היא דוגמה טובה לאיך ייתכן שיהיה עליך להשתמש באינטליגנציה הפלואידית. בפעם הראשונה שאתה משתמש ברכבת התחתית, אתה צריך להבין את השמות העצירות שאתה צריך, איזו רכבת תיקח אותך לשם, אם אתה צריך לבצע החלפות באמצע וכן הלאה. סוג זה של אינטליגנציה הוא בערך כמו "חוכמת רחוב", שבה אתה צריך להבין דברים באותו הרגע ולהסתגל למצבך. דרך אחת שאתה יכול לחשוב על אינטליגנציה פלואידית היא שתשתמש בה בצורה קצת שונה בכל פעם שאתה בסיטואציה חדשה, כך שהיא גמישה וסתגלנית- כמו מים שבצורתם הנוזלית (פלואידית).

אינטליגנציה קריסטלית מוגדרת כיכולת להשתמש בידע ובניסיון שנלמדו. כאשר אתה לוקח שיעור בבית הספר, אתה משמש באינטליגנציה הקריסטלית שלך כל הזמן. כשאתה לומד שפה חדשה, אתה משנן את המילים מאוצר המילים החדש ומגדיל את אוצר המילים לאורך זמן. אתה גם לומד את התיאוריה מאחורי פתרון משוואות אלגבריות, או איך לבצע חילוק ארוך, או את הכללים של הדקדוק בעת השימוש במשפט. אינטליגנציה קריסטלית היא כמו מים שהפכו לקרח, או למוצק. עם הזמן הוא נהיה יציב יותר ויותר, כמו גביש (קריסטל).

כאשר אתה לומד מטלה חדשה, בדרך כלל עליך להתחיל עם האינטליגנציה הפלואידית, אך ברגע שהמטלה נלמדה, אתה יכול קרוב לוודאי להסתמך על האינטליגנציה הקריסטלית שלך".

**זיכרון עבודה**

תחום זיכרון העבודה (WMI) בחן את היכולת של איתן לרשום, לשמור ולתפעל מידע חזותי ושמיעתי במודעות, אשר מצריכה קשב וריכוז, וכן הבחנה חזותית ושמיעתית. זיכרון העבודה היה אחד מתחומי הביצועים החלשים של איתן, עם ציון הדומה לילדים אחרים בגילו (WMI=97, דירוג אחוזונים=42, טווח הממוצע, מרווח ביטחון=90-105). איתן שיחזר וסידר ברצף סדרות של תמונות ורשימות של מספרים ברמה ממוצעת לגילו. ביצועיו במטלות אלה היו חלשים יחסית בהשוואה לביצועיו במטלות המבוססות על שפה ובמטלות חזותיות-מרחביות.

בתוך תחום זיכרון העבודה, תת מבחן זכירת תמונות (PS) הצריך מאיתן לשנן תמונה אחת או יותר שהוצגו בדף הגירוי ואז לזהות את התמונות הנכונות (לפי הסדר, אם אפשר) מתוך האפשרויות בדף התגובה. בתת מבחן זכירת ספרות (DS) הוא הקשיב לרצף מספרים שהוקרא בקול ושיחזר אותם באותו הסדר, בסדר הפוך ובסדר עולה. הוא ביצע בצורה דומה את שני תתי המבחנים האלה, מה שמצביע על כך שזיכרון העבודה החזותי והשמיעתי שלו מפותחים באופן דומה, או שהוא תיווך מילולית את המידע החזותי בזכירת תמונות (PS). ציון תהליך מדורג (scaled process score) בזכירת ספרות קדימה (DSf) נגזר מהציון הגולמי הכולל במטלת זכירת ספרות קדימה. במטלה זו, איתן נדרש לחזור על מספרים מילה במילה, כאשר מספר הספרות בכל רצף גדל ככל שהמטלה התקדמה. מטלה זו הצריכה זיכרון עבודה כאשר מספר הספרות חרג מיכולתו לחזור על הספרות ללא סיוע בחזרות. ביצועיו בזכירת ספרות קדימה היו אופייניים בהשוואה לילדים אחרי בגילו (DSf=11). ציון תהליך מדורג (scaled process score) בזכירת ספרות לאחור (DSb) נגזר מהציון הגולמי הכולל במטלת זכירת ספרות לאחור. משימה זו הפעילה את זיכרון העבודה, משום שאיתן נדרש לחזור על הספרות בסדר הפוך ממה שהוצג במקור, וזה דרש ממנו לתפעל מנטאלית את המידע לפני שיגיב. ביצועיו בזכירת ספרות לאחור היו אופייניים בהשוואה לילדים אחרי בגילו (DSb=9). ציון תהליך מדורג (scaled process score) בזכירת ספרות בסדר עולה (DSs) נגזר מהציון הגולמי הכולל במטלת זכירת ספרות בסדר עולה. מטלה זו דרשה מאיתן לסדר את הספרות לפי ערכן, תוך הפעלת ידע כמותי בנוסף לזיכרון העבודה. הדרישה המוגברת בתפעול מנטאלי של מידע במטלת זכירת ספרות בסדר עולה, מציבה דרישות נוספות מזיכרון העבודה, וכן גם מהקשב. ביצועיו בזכירת ספרות בסדר עולה היו אופייניים בהשוואה לילדים אחרי בגילו (DSs=9)

**מהירות עיבוד**

תחום מהירות העיבוד (PSI) מדד את המהירות והדיוק של איתן בזיהוי חזותי, בקבלת החלטות וביישום החלטות. הביצועים בתחום מהירות העיבוד קשורים לסריקה חזותית, הבחנה חזותית, זיכרון חזותי לטווח קצר, תיאום חזותי-מוטורי וריכוז. בתחום מהירות העיבוד הוערכה יכולתו לזהות, לרשום וליישם במהירות החלטות לגבי גירויים חזותיים. ביצועיו בתתי המבחנים שתורמים לתחום מהירות העיבוד היו שונים, אך באופן כללי היו אופייניים לבני גילו (PSI=92, דירוג אחוזונים=30, טווח הממוצע, מרווח ביטחון=84-102). בעוד שהוא לא היווה נקודת חולשה בהשוואה לבני גילו, תחום זה היווה חולשה אישית עבור איתן בהשוואה לרמת היכולת הכללית שלו. ביצועיו במטלות מהירות העיבוד, אם כי היו ממוצעים לגילו, היו חלשים בהשוואה לביצועיו במטלות המבוססות על שפה ובמטלות חזותיות-מרחביות.

תחום מהירות העיבוד נגזר משני תתי מבחנים המוגבלים בזמן. בתת מבחן איתור סימנים איתן נדרש לסרוק קבוצה של סמלים ולציין אם סמל המטרה קיים. בתת מבחן קידוד, הוא השתמש במקרא להעתקת סמלים המתאימים למספרים. איתן הראה ביצועיים לא אחידים על פני תתי המבחנים שבתוך תחום מהירות העיבוד. לפער בין הציונים של איתן בתתי המבחנים, קידוד ואיתור סימנים, ישנה משמעות מבחינה קלינית. תתי מבחנים אלה נבדלים ביכולות הספציפיות המעורבות בהם, והתחשבות בהבדל בין שני הציונים מבהירה את הפרשנות של תחום מהירות העיבוד. הוא עבד במהירות ממוצעת בעת סריקת שורות של סמלים בכדי לסמן את המטרה. עם זאת, הוא הראה קושי רב יותר בקידוד, שבו ביצועיו היו חלשים ביחס לרמת היכולת הכללית שלו. ביצועיו מצביעים כי סריקה חזותית מדויקת היא חוזקה יחסית לזיכרון אסוציאטיבי ו/או מהירות גרפו-מוטורית. ילדים עם יכולת חשיבה מעולה לפעמים נוטים לבצע פחות טוב, אם כי עדיין כראוי, את מטלות מהירות העיבוד.

**ציוני מדדים משניים WISC-V**

בנוסף לציוני התחומים שתוארו לעיל, איתן הונחה לבצע תתי מבחנים התורמים לציונים במספר מדדים משניים. ציוני המדדים המשניים לא מחליפים את ציון ה IQ הכולל (FSIQ) ואת ציוני התחומים העיקריים, אלא נועדו לספק מידע נוסף על הפרופיל הקוגניטיבי של איתן.

**בלתי מילולי**

המדד הבלתי מילולי (NVI) נגזר משישה תתי מבחנים אשר אינם דורשים תגובות מילוליות. ציון במדד זה עשוי לספק מדד של התפקוד האינטלקטואלי הכללי אשר ממזער את דרישות השפה ההבעתית עבור ילדים עם נסיבות מיוחדות או עם צרכים קליניים. תתי המבחנים שתורמים לתחום הלא מילולי נגזרים מארבעה מתוך חמשת התחומים הקוגניטיביים העיקריים (כלומר, חזותי מרחבי, חשיבה פלואידית, זיכרון עבודה ומהירות עיבוד). ביצועו של איתן בתחום הלא מילולי נמצאו בטווח הממוצע בהשוואה לילדים אחרי בני גילו (NVI=109, דירוג אחוזונים=73, טווח הממוצע, מרווח ביטחון=102-115).

**יכולת כללית**

איתן הונחה לבצע חמישה תתי המבחנים הכוללים את מדד היכולת הכללית (GAI), ציון מדד משני שמספק הערכה של האינטליגנציה הכללית אשר מושפעת פחות מזיכרון העבודה וממהירות העיבוד ביחס ל FSIQ. מדד היכולת הכללית מורכב מתתי המבחנים מתחומי ההבנה המילולית, החזותי מרחבי והחשיבה הפלואידית. באופן כללי, ציון במדד זה היה מאוד מתקדם לגילו (GAI=125, דירוג אחוזונים=95, טווח הגבוה מאוד, מרווח ביטחון=118-130). ציון ה GAI של איתן היה גבוה יותר באופן מבוהק מציון ה FSIQ שלו. המובהקות הסטטיסטית בין ציון ה GAI לציון ה FSIQ שלו מצביעה על כך שההשפעה של המיומנות הקוגניטיבית, כפי שנמדדה על ידי זיכרון העבודה ומהירות העיבוד, ייתכן והובילה לציון FSIQ כולל נמוך יותר. אומדן זה של היכולת האינטלקטואלית הכוללת שלו הונמך על ידי הכללת תתי המבחנים של זיכרון עבודה ומהירות העיבוד. תוצאה זו תומכת בכך שכישורי זיכרון העבודה ומהירות העיבוד הם תחומים של חולשה ספציפית.

**מיומנות קוגניטיבית**

איתן גם הונחה לבצע תתי מבחנים שתורמים למדד המיומנות הקוגניטיבית (CPI). ארבעה תתי מבחנים אלה נלקחו מתחומי זיכרון העבודה ומהירות העיבוד. ציון המדד שלו מצביע על כך שהוא מראה יעילות ממוצעת בעת עיבוד מידע קוגניטיבי למען הלמידה, פתרון בעיות וחשיבה מסדר גבוה (CPI=92, דירוג אחוזונים=30, טווח הממוצע, מרווח ביטחון=85-100). ביצועיו של איתן בתתי המבחנים התורמים ל GAI היו חזקים יותר באופן מובהק מרמת המיומנות הקוגניטיבית הכוללת שלו. המובהקות הסטטיסטית בין ציון ה GAI לציון ה CPI שלו מצביעה על כך שהיכולות הקוגניטיביות מסדר גבוה עשויות להיות נקודת חוזק בהשוואה ליכולות המסייעות ליעילות העיבוד הקוגניטיבי.

חולשות יחסיות בשליטה המנטאלית ובמהירות הסריקה החזותית עשויות לפעמים להוות אתגרים כאשר איתן עוסק בתהליכים קוגניטיביים מורכבים יותר, כמו למידת חומר חדש או יישום מיומנויות חשיבה לוגיות.

**פרשנות תוצאות WIAT-III**

ה WIAT-III כולל שישה עשר תתי מבחנים למדידת מיומנויות השמיעה, הדיבור, הקריאה, הכתיבה והמתמטיקה. מצורף (נספח א'- Appendix A) תיאור של כל אחד מאחד עשר תתי המבחנים שניתנו לאיתן. להלן טבלת הציונים שהוא השיג, ולאחריה דיון קצר על התוצאות.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **WIAT-III ציונים המבוססים על גיל** | | | | | | | | | |
| **סיכום ציוני תתי המבחנים** | | | | | | | | | |
| **תת המבחן** | **ציון גולמי** | **ציון תקן** | **רווח בר סמך של 95%** | **דירוג אחוזונים** | **השוואה עקומה נורמלית** | **תקן תשע**  **(stanine)** | **השוואה לכיתה** | **השוואה לגיל** | **growth score** |
| הבנת הנשמע | - | 109 | 96-122 | 73 | 63 | 6 | 10.3 | 16:4 | 561 |
| הבנת הנקרא | 331 | 101 | 90-112 | 53 | 51 | 5 | 8.4 | 14:0 | 528 |
| פתרון בעיות מתמטיות | 50 | 90 | 82\*98 | 25 | 36 | 4 | 6.4 | 11:4 | 574 |
| הרכבת משפטים | - | 102 | 92-112 | 55 | 53 | 5 | 9.6 | 15:10 | 529 |
| קריאת מילים | 56 | 100 | 94-106 | 50 | 50 | 5 | 8.0 | 13:4 | 603 |
| כתיבת חיבור | - | 92 | 82-102 | 30 | 39 | 4 | 6.1 | 11:0 | 520 |
| פעולות מספריות | 27 | 78 | 69-87 | 7 | 19 | 2 | 4.5 | 9:8 | 546 |
| הבעה בעל פה | - | 101 | 88-114 | 53 | 51 | 5 | 8.1 | 13:8 | 563 |
| שליטה מתמטית-חיבור | 16 | 60 | 49-71 | 0.4 | 1> | 1 | 2.0 | 7:0 | 427 |
| שליטה מתמטית-חיסור | 14 | 67 | 57-77 | 1 | 4 | 1 | 2.6 | 8:0 | 465 |
| שליטה מתמטית-כפל | 9 | 63 | 53-73 | 1 | 1> | 1 | 3.5 | 8:4 | 487 |

|  |  |
| --- | --- |
| **אחוז מצטבר** | |
| **מהירות קריאת מילים** | ציון זה זהה או גבוה יותר מהציונים המתקבלים על ידי 10% מהתלמידים במדגם נורמאלי; 90% מהתלמידים במדגם נורמאלי קיבלו ציון גבוה יותר מציון זה. |

רוב ציוניו של איתן נמצאים בתוך טווח הממוצע, והם נמוכים מהציונים שציפו שיקבל על סמך מדידת הIQ שלו. תחום של חולשה עיקרית וספציפית הוא המתמטיקה. הוא חלש בפתרון בעיות חשבון מילוליות, אך אפילו חלש יותר ביישום כללים ופעולות לפתרון בעיות חשבון בדף ועיפרון. ציוניו בתתי מבחני השטף משקפים את חולשתו המובהקת במהירות העיבוד והמוטוריקה העדינה, צוין בדיון על תוצאותיו ב WISC-V. תחומים נוספים שחלשים אצל איתן הם כתיבה יצירתית ומהירות קריאה (ציון מהירות קריאת מילים נמצא באחוזון 10).

**פרשנות תוצאות BASC-3 ו ADDES-IV**

מערכת הערכת התנהגות עבור ילדים- מהדורה 3 (BASC-3) הינו שאלון אשר בוחן את נוכחות מגוון רחב של בעיות ומצבים אבחוניים. קיימות שלוש גרסאות- סולם דירוג הורים, סולם דירוג מורה ודיווח עצמי על האישיות. התגובות בכלי זה "נטענות" ב"סולמות" שונים, על מנת לסייע בתיאור התנהגות האדם במספר משתנים שונים, או בתחומים שונים. ציון בתוך הטווח המובהק מבחינה קלינית מצביע על רמה גבוה של חוסר הסתגלות. ציון בטווח הסיכון מזוהה גם כבעיה מובהקת אשר עשויה לא להיות מספיק חמורה בכדי לדרוש טיפול פורמאלי או בעיה פוטנציאלית או מתפתחת הדורשת פיקוח קפדני.

תגובותיכם הניבו ציונים בתוך הטווח המובהק מבחינה קלינית במספר סולמות, כולל היפראקטיביות, דיכאון, נסיגה (הוא בדרך כלל בודד, יש קושי ברכישת חברים, ו/או לא רוצה להצטרף לפעילויות הקבוצה) וסתגלנות. ציונים בטווח הסיכון נבעו מסולמות של בעיות קשב, בעיות התנהגות וחרדה.

מורה הבית של איתן, אשר מכיר את איתן רק תקופה קצרה, מילא את סולם דירוג מורה. ארבעת הסולמות שהיו מובהקים מבחינה קלינית היו חרדה, דיכאון וסתגלנות. בטווח הסיכון היו מיומנויות חברתיות ומיומנויות לימודיות.

סולם הערכת הפרעת קשב וריכוז- מהדורה 3 (ADDES-IV) מכיל פריטים הקשורים להפרעת AD/HD (הפרעת קשב וריכוז). המגיבים צריכים לסמן את המידה בה מוצגת סדרת התנהגויות על ידי הילד. הציונים מתקבלים בשני סולמות: חסר קשב והיפראקטיבי-אימפולסיבי. השלמתכם את הטופס הניבה ציונים מובהקים במקצת בשני הסולמות.

**פירוש תוצאות ה IVA-CPT**

מבחן ביצועים רציפים חזותי ושמיעתי משולב (IVA-CPT) הינו מבחן של קשב ושליטה בתגובה אשר מודד תגובות לחמש מאות גירויים חזותיים ושמיעתיים מעורבים במרווחים של 1.5 שניות זה מזה. המטלה היא ללחוץ על העכבר כאשר הגירוי החזותי או השמיעתי הוא "1" ולהימנע מלחיצה כאשר הגירוי החזותי או השמיעתי הוא "2". תגובה נכונה מוגדרת כלחיצה בדיוק פעם אחת לגירוי המטרה. האדם שמבצע את המבחן חייב להיות מסוגל להבחין בין ה-1 ל-2, לעבור בין האופניות החושיות ולשמור על הקשב במשך כ-13 דקות. גירוי המטרה ("1") מופיע לעיתים קרובות במהלך מקטעים מסוימים של הבדיקה ולעיתים נדירות במקטעים אחרים, לפיכך, בוחנים קשב תחת תנאים של דרישה גבוהה ונמוכה.

איתן ביצע את ה IVA די טוב. הציונים שלו היו עקביים לIQ שלו שנמדד. לא נמצאו חולשות במיומנויות הקשב והוא לא הראה עדות לאימפולסיביות. זה היה נכון עבור התגובות לטווח קצר והתגובות המתמשכות וכן עם האותות השמיעתיים והחזותיים.

**פרשנות של TAT**

איתן יצר סיפורים מפורטים ובעלי משמעות במבחן התפסת נושא (TAT), "מבחן השלכתי", שבו הנבחן מתבקש לספק סיפורים לתמונות עמומות.

איתן הוא נער עם תנודתיות רגשית, אשר יכול להיות נסער באופן משמעותי, לפעמים די מהר. רגשות דיכאון לעיתים קרובות נחוות בחריפות על ידי איתן. בשל חומרת רגשותיו ונטייתו של איתן לאימפולסיביות, הוא נחשב לעיתים כמזיק לעצמו. איתן הוא אדם אינטרוספקטיבי, כאשר הוא לא מושפע מדחפיו. לכן, ביחס לפגיעה עצמית, הוא מבין שלמשפחתו אכפת ממנו והיא עלולה להיפגע קשות אם יתאבד.

לאיתן יש צורך עז במגע ובקשר אנושי. למרבה הצער, עקב מיומנויות חברתיות דלות, תחושה של חוסר התאמה והתנהגויות החורגות מהנורמה, הקשרים החברתיים ומערכות היחסים שלו הם מינימאליים. איתן יודע שהוא "שונה". הוא מודע לזה שהוא דחוי על ידי עמיתיו, והוא מרגיש את הדחייה הזו עמוקות. הוא היה רוצה שיהיה לו לפחות חבר אחד קרוב. הוא מייחל לכך שיוכל לעזור לאחרים, ושאחרים, חוץ מבני משפחתו, יוכלו לעזור לו ו/או יתמכו בו. הוא היה רוצה שאנשים יקבלו אותו למרות חולשותיו, ויכירו ויתרשמו מהכישורים שיש לו.

משפחות מאופיינות על ידי קונפליקט, לפי נקודת מבטו של איתן. נראה שיש לו רצון עז שהקונפליקט המשפחתי יטופל באמצעות ייעוץ, ויש לו "פנטזיה" שתהליך זה יניב תוצאות חיוביות.

איתן מסתמך רבות על הוריו למטרת ייעוץ והדרכה, והוא תופס שהם מסופקים. זה נותן לו תחושה נחמה.

לבסוף, נראה שאיתן תופס שיש עולם גדול ויפה שם בחוץ. למרבה הצער, הקונפליקטים הפסיכולוגיים שלו מפריעים לו להיות חשוף ולחוות/לנצל את מה שיש לעולם להציע.

**פרשנות של MACI**

רשימת מלאי קלינית למתבגרים- מילון (MACI) הינו שאלון של 160 שאלות אישיות לדיווח עצמי (מבחן אישיות דיווח עצמי) שמעריך סגנונות אישיות. פריטי המבחן כתובים ברמת קריאה של כיתה ו'. הוא מפיק דו"ח ממוחשב. להלן קטעים מתוך דו"ח זה. חלקים מדו"ח זה משקפים ומפרטים את מה שדווח לעיל.

דפוסי אישיות

"מתבגר זה מדכא את רגשותיו ורצונותיו על מנת להפחית את חרדותיו וחוסר האמון באחרים. התנהגותו במצבים חברתיים מאופיינת בביישנות, חוסר נוחות ומבוכה. הדבר נובע מנטייתו להעריך את עצמו ואת יכולותיו באופן נמוך. המבוכה החברתית שלו משקפת את המאמצים הממושכים שלו לשמור את מערכות היחסים במרחק. בהיותו רגיש ונסער בקלות, הוא למד שהוא יחווה קשיים עם אחרים, במיוחד בצפייה לדחייתם התכופה. מסיבות אלה הוא עדיין חושש מאוד להיות חברותי ולהיפתח לאחרים. נראה שזו בעיה שמתפשטת מהמשפחה לבית הספר ליחסים עם עמיתים. הרצונות הקודמים לקרבה וחיבה נדחו מתוך הגנה עצמית. הוא נפגע בקלות על ידי הערות וביקורות של אחרים, הוא נמנע ממפגשים תחרותיים ונכנע בקלות לרצונותיהם של אלה הפועלים באופן יותר אסרטיבי. מאחר ויש לו מספר מועט של חברים ותחושה שאינו אהוב על ידי עמיתיו מבית הספר, הוא עשוי להמשיך את פעילותיו לגמרי לבד. הוא מודאג באופן תדיר מדחייה חברתית וממשיך לצפות לדחייה. ישנה נטייה, לפיכך, להתבודד ממערכות יחסים יומיומיות עם משפחתו ועמיתיו, ולבזבז זמן רב על חלימה בהקיץ, במקום להיות מעורב.

הדימוי העצמי שלו הוא של חלש, לא גברי וחסר תועלת, למרות שהוא לא יודה בקלות בתפיסות אלה. סביר להניח גם שהוא יראה באחריות ולחצים רגילים כתובעניים מדי. מצב הרוח המאופיין בפחד וחרדה, אם לא פוביות ספציפיות, עלול להתרחש גם בתדירות מסוימת. בנוסף, הוא גם צפוי לדווח על רמה נמוכה של אנרגיה ועייפות, כמו כן גם תקופות של דיכאון מתון.

לא בוטח במיוחד באחרים, לא נוטה לקחת יוזמה על דברים, סביר שמתבגר זה לא יצא מגדרו בשביל להסביר את הבעיות הרגשיות שלו לאחרים. על אף היותו אינטרוספקטיבי וכמעט לא אדיש לסימנים של מצוקה והתפכחות, ההססנות החברתית והפחד האופייניים לו עלולים לגרום לעיכובים בהבעת תלונות. לא צריך להיות מופתע אם מצב הרוח הלא מותאם שלו מוסתר ומדווח בעיקר על ידי בני משפחתו המודאגים, ולא על ידי המתבגר עצמו".

**ביטוי חששות**

"מערכות יחסים עם עמיתים הן מרכיב מרכזי בבעיות של מתבגר זה. הוא מדווח בעצב על רגשות עזים של דחייה מעמיתיו ורואה עצמו כנכשל בקבלת אישור מעמיתיו. למרות שהדחייה נראית שוב סבירה, הוא עדיין עשוי להשתוקק לקבלתם של עמיתיו ועשוי להמשיך לחפש זאת למרות הדחייה החוזרת. ייתכן מאוד, שהוא ייאלץ לזנוח ולהגביל את פעילותיו לאלה שהוא יכול לעשות בכוחות עצמו".

**תסמונות קליניות**

"הראיות מצביעות על נוכחות בולטת של הפרעת חרדה במתבגר זה. תסמינים כללים נרחבים עשויים להיות עקביים עם האישיות הכללית בכללותה המורכבת: מהתפשטות אי שקט חברתי, מהתנהגות עצבנית, מחשש מעניינים קטנים ומספקות עצמיים מדאיגים, שהכי שכיח בהם עשוי להתייחס לרגשות של אי כשירות בבחור מתבגר. סימנים פסיכו-סומאטיים ספציפיים עשויים להופיע בנוסף למצב כללי חרד יותר. סימנים אלה כוללים גם עייפות, כאבי ראש, וחוסר יכולת להתרכז. הוא רגיש במיוחד לדחייה ציבורית, אולם עקב החוסר בביטחון להגיב בקור רוח, הוא עלול לחוות יותר אי נוחות מבדרך כלל, במיוחד אם מורת רוחו תצא נגד מישהו שהוא מעדיף לשמור על שלום איתו או על מרחק בטוח".

**התרשמות והמלצות:**

איתן הוא נער נעים ומרתק, המציג פרופיל אינטלקטואלי ורגשי מורכב. הוא הגיע להערכה בכדי להשיג מידע על תפקודו בתחומים אלה, לסייע בתוכנית חינוכית ולייעץ לגבי הדרכים בהן ניתן לטפל באותם גורמים אשר מפריעים לתפקודו.

הרמה הכוללת של האינטליגנציה שלו נמצאת בטווח הממוצע גבוה. למרות זאת, ללא פרטים ערך זה מטעה. ישנו פער רחב בין יכולותיו, כמפורט לעיל. בקצרה, יכולות ההבנה המילולית והחזותי-מרחבי שלו הן חזקות למדי, מיומנויות החשיבה הקריסטלית שלו חזקות יחסית, ומיומנויות החשיבה הפלואידית הן ממוצעות. מיומנויות זיכרון העבודה ומהירות העיבוד של איתן, למרות שהן "ממוצעות", חלשות יותר באופן מבוהק מהאינטליגנציה הכללית שלו וחלשות מאוד באופן מובהק מיכולות החשיבה המילוליות והבלתי מילוליות שלו. חולשות אלה משפיעות לרעה על יכולת הלמידה של איתן ועלולות להוות מקור תסכול משמעותי עבורו. איתן הגיע לרמות הישגים שהן, באופן כללי, נמוכות משמעותית מהרמות שנצפו על בסיס האינטליגנציה שלו. בנוסף, קיימת חולשה משמעותית ספציפית המוצגת ביכולתו לבצע פעולות מתמטיות.

כתוצאה מכך, לכאורה "המגבלה" הראשונה איתה צריך איתן להתמודד היא לקות למידה, המוצגת על ידי הפער המובהק בין יכולותיו, וכן על ידי הבדלים המובהקים בין ציוני ההישגים הצפויים לבין הישגיו בפועל.

"מגבלה" נוספת של איתן הם הקונפליקטים הפסיכודינמיים שלו. רגשות של חרדה הן ככל הנראה המקור הבולט למצוקתו הרגשית של איתן. בנוסף, הוא מדוכא לעיתים תכופות. למרות, שהוא כועס לעיתים רחוקות, אפיזודות אלה יכולות לגרום להתפרצויות זעם, שלעיתים, כאשר נחוות עם רגשות אחרים, עשויות לגבול בחולשה בבדיקת המציאות. במילים אחרות, בגלל התמזגות הרגשות, איתן לפעמים עשוי להראות ובאמת "לאבד את זה".

איתן זקוק נואשות לקשר אנושי, עם עמיתים ועם אחרים. אך מה שהוא כל כך צריך, בדרך כלל נעדר מחייו, עקב מגוון סיבות, כמו מיומנויות חברתיות דלות, תחושת אי התאמה, פחד מדחייה, רגשות של חרדה דיכאון. הוא מוצא שחיות אינן מאיימות וקל יותר לתקשר עימם מאשר עם בני אדם. לכן, יש לו הרבה חיות כחיות מחמד. למרבה הצער, זה גורם להחרפת ההתנכרות מעמיתים, שכתוצאה מכך עשויים לחשוב שהוא משונה או מוזר.

שני החששות העיקריים הם פוטנציאל לפגיעה עצמית ותוקפנות כלפי אחרים של איתן. חששות אלה מבוססות בעיקר על תחושות של ניכור ודחייה על ידי אחרים. כאשר גורמים אלה מתמזגים עם הפוטנציאל של איתן להתנהגות אימפולסיבית, תחושות של כעס, ומה שנראה לעיתים כמו ניתוק מהמציאות, לא משנה עד כמה הן קצרות, הפוטנציאל של התנהגויות אלה, למרבה הצער, לא יעלה על הדעת. אם חיבתו לבעלי חיים תתפתח להתנהגות תוקפנית כלפיהם, חששות אלה יתגברו באופן דרמטי.

האבחנות המוצגות הן:

F40.248 פוביה ספציפית, סיטואציה (בית ספר)

F40.10 הפרעת חרדה חברתית

F34.9 הפרעת מצב רוח מתמשכת, לא מוגדרת (unspecified)

F81.2 הפרעת למידה ספציפית, עם ליקוי למידה במתמטיקה

F34.8 הפרעת שיבוש בוויסות מצב הרוח

שתי אבחנות נוספות שנלקחו בחשבון, אך לא מופיעות עקב חוסר בראיות מספקות בשלב זה.

אחת, 90.2, הפרעת קשיי קשב/היפראקטיביות, מצג משולב, צוינה בהיסטוריה של איתן. עם זאת, הנתונים הנוכחיים לא תומכים באבחנה זו, ייתכן בשל יעילות התרופה, כאמור לעיל.

אבחנה נוספת היא F21 הפרעת אישיות סכיזוטיפאלית.

ב DSM-5 של האגודה הפסיכיאטרית האמריקאית, הפרעת אישיות סכיזוטיפאלית מוגדרת כ"דפוס מתפשט של גירעונות חברתיים ובינאישיים, המאופיינים באי נוחות חריפה ויכולת מופחתת לקיום מערכות יחסים קרובות וכן גם עיוותים קוגניטיביים או תפיסתיים והתנהגויות מוזרות, המתחילים בבגרות המוקדמת ונוכחים במגוון הקשרים"

לפחות חמישה מהתסמינים הבאים חייבים להיות נוכחים:

* רעיונות של ייחוס
* אמונות מוזרות או חשיבה מאגית
* חוויות תפיסתיות חריגות
* דיבור וחשיבה מוזרים
* פרנויה
* אפקט לא מותאם או מוגבל
* התנהגות או הופעה מוזרה
* חוסר בחברים קרובים
* חרדה חברתית מופרזת שאינה פוחתת ונובעת מפרנויה יותר מאשר משיפוטים עצמיים שליליים .

לקות למידה ניכרת גם כמצב של מוגבלות לימודית.

מובאות להלן ההמלצות הבאות:

1. איתן צריך להמשיך להיות מעורב בפסיכותרפיה אישית.
2. האם והאב גם צריכים להיות מעורבים בפסיכותרפיה, בכדי ללמוד איך להתמודד טוב יותר עם האתגרים שאיתן מציב.
3. חינוך ביתי צריך להמשיך להיות מוצע בשלב זה.
4. צריך להמשיך את מרשם והפיקוח של פסיכיאטר על התרופות פסיכיאטריות.
5. איתן ייתרם מקבוצת ייעוץ של מיומנויות חברתיות.
6. וחשוב מכל, צריך לקחת בחשבון מסגרת טיפולית בית ספרית מיוחדת עבור איתן. מסגרת כזו צריכה לספק טיפול קבוצתי ופרטני, וכן ניהול תרופתי, תחת הדרכה של אנשי מקצוע המומחים בחינוך ילדים. שילוב ומיזוג מתאימים של דיסציפלינה ותמיכה לצריכים מתאימה, צריכה להיות מסופקת לאיתן במסגרת של 24 שעות.
7. התאמות בבחינה צריכות להיות מוצעות לאיתן, כמו מיקום נפרד והארכת זמן.
8. לא מוקדם מדי לדון עם איתן על תכניות מתאימות לאחר התיכון, כחלק מהניסיונות להגברת רמת המוטיבציה שלו. יש לו חוזקות רבות, וכן גם תחומי עניין, ויש לעודד אותו לחקור פעילויות וקריירות בתחומים אלה, תוך הימנעות מהתחומים החלשים שלו.

זה היה תענוג לעבוד עם איתן. אני בטוח שהערכה זו תעזור לכם, לאיתן ולכל אלה שעובדים עימו. בבקשה אל תהססו לפנות אלי אם יש לכם שאלות או חששות.

שלכם,

ד"ר צ'ארלס לבנר

